
REFUZUL CONTRASEMNĂRII
[bookmark: _GoBack]- Hotărârii Consiliului Local nr. 189/11.12.2023 de modificare a HCL nr.29/28.02.2022 privind aprobarea achiziționării de servicii juridice si consultanta, asistenta juridica si reprezentare


În şedinţa extraordinară de îndată a Consiliului Local al oraşului Boldeşti-Scăeni a fost adoptată Hotărârea nr. 189 din 11.12.2023 de modificare a HCL nr.29/28.02.2022 privind aprobarea achiziționării de servicii juridice şi consultanţă, asistenţă juridică şi reprezentare.
În conformitate cu art. 140 alin. (3) coroborat cu art. 243 alin. (1) lit. a) şi cu art. 490 alin. (3) şi (4) din OUG nr. 57/2019 privind Codul administrativ nu contrasemnez pentru legalitate această hotărâre, din următoarele motive:
Art. 109 alin. (1) din Ordonanţa de Urgenţă a Guvernului nr. 57/2019 privind Codul administrativ, cu modificările şi completările ulterioare, prevede că reprezentarea în justiţie a unităţilor administrativ-teritoriale se asigură de către primar. Potrivit alin. (3) al aceluiaşi articol atribuţia de reprezentare în justiţie poate fi exercitată în numele primarului de către consilierul juridic din aparatul de specialitate ori de către un avocat angajat în condiţiile legii;
	Prin Hotărârea Consiliului Local nr. 29/28.02.2022 s-a aprobat achiziţionarea de servicii juridice de consultanţă, asistenţă şi reprezentare ţinându-se cont de dispoziţiile art. I alin. 2 din Ordonanţa de Urgenţă a Guvernului nr. 26/2012 privind unele măsuri de reducere a cheltuielilor publice şi întărirea disciplinei financiare şi de modificare şi completare a unor acte normative şi de faptul că în aparatul de specialitate al primarului nu era şi nu este prevăzut postul de consilier juridic.
	Hotărârea nr. 189 din 11.12.2023 modifică Hotărârea Consiliului Local nr. 29/28.02.2022, astfel:
-se  constituie o comisie formată din consilieri locali care să analizeze şi să desemneze oferta câştigătoare;
-se mandatează primarul/viceprimarul orașului Boldești-Scăeni să semneze, în termen de 1 zi,  contractul de asistență juridică și reprezentare, cu avocatul stabilit de comisia prevăzută mai sus.
	Consider că modificările introduse depăşesc competenţa consiliului local, achiziţia şi semnarea contractului fiind atribuţii ale primarului ca autoritate executivă şi ordonator principal de credite.


	Viceprimarul exercită atribuţiile delegate de către primar, iar la nivelul oraşului Boldeşti-Scăeni, viceprimarului nu i s-a delegat de către primar funcţia de ordonator principal de credite. Pe cale de consecinţa viceprimarul nu poate semna angajamente legale(contracte) în numele oraşului, întrucât în acest fel s-ar încălca prevederile Ordinului nr. 1792/2002 privind angajarea, lichidarea, ordonanţarea şi plata cheltuielilor instituţiilor publice, precum şi organizarea, evidenţa şi raportarea angajamentelor bugetare şi legale.

